โก้ ดัน วิกเตอร์ มิสเตอร์สตาร์ สมุทรสงคราม คนแรกของไทย
หล่อล่ำตำใจคณะกรรมการไปแล้ว วิกเตอร์ ศุภโชค อินทร์รวย คว้ารางวัลที่ 1 ได้เป็น มิสเตอร์สตาร์ สมุทรสงคราม Mister Star Samut Songkhram 2018 คนแรกของประเทศไทย ไม่ค้านสายตาคณะกรรมการ เพราะหุ่นเป๊ะเว่อร์ๆ,งานประกวดครั้งนี้จัดโดย โก้ ธีรศักดิ์ พันธุจริยา ผู้อำนวยการกองประกวดมิสเตอร์สตาร์ สมุทรสงคราม 2018 ได้รับการสนับสนุนอย่างดีจาก ชูชัย ชัยฤทธิเลิศ เจ้าของโรงแรมสุดหรูหราหลายพันล้าน ชูชัยบุรีศรีอัมพวา Chuchaiburi Sri Amphawa และ ดร. ฮาร์ท ทรงพล ศรัทธาอุดม ซีอีโอบริษัทจีเนียส์ โก จำกัด,วานก่อนช่วงเช้าผู้เข้าประกวด ได้เข้าชมจุดต่างๆ สำคัญที่โรงแรมชูชัยบุรีศรีอัมพวา ช่วงค่ำมีการประกวดรอบตัดสินขึ้นที่ห้อง ช.ชฎา แกรนด์บอลรูม งานดำเนินด้วยดี ผู้เข้ากระกวดหนุ่มแน่นอกต่างออกมาอวดหล่อใส เดินแบบในชุดกีฬา ชุดว่ายน้ำ สุดสูท โดยมีคณะกรรมชื่อดังมาร่วมตัดสินด้วย เช่น ไก่ วรายุฑ มิลินทจินดา ผู้จัดละครดัง, ต้อ มารุต สาโรวาท ผู้กำกับละครดัง, ม้า อรนภา กฤษฎี พิธีกรรายการข่าวใส่ไข่ ทางไทยรัฐทีวี, ชูชัย ชัยฤทธิเลิศ ผู้บริหารโรงแรม ชูชัยบุรีศรีอัมพวา, ดร. ฮาร์ท ทรงพล ศรัทธาอุดม ซีอีโอ บริษัท จีเนียส์ โก จำกัด,ใช้เวลาประกวดไม่นาน ในที่สุดก็ประกาศผลดังนี้ ที่ 1 มิสเตอร์สตาร์ สมุทรสงคราม คนแรกของประเทศไทยคือ วิกเตอร์ ศุภโชค อินทร์รวย ส่วนที่สอง ฮั้งเซ้ง อุดมโชค สันติธรรมมากร และที่สามคือ ชิพ นวพล พันธ์ุเรือง รางวัลอื่นๆ มีดังนี้ ตั้งโอ๋ ณัฐวัฒน์ ไตรสมบูรณ์ รับรางวัลหนุ่มหน้าเด้งจากครีมหน้าเด้ง โครี่ ซีรั่ม Kory Serum โดย โก้ ธีรศักดิ์ และ แบรน ธนัตถ์ เณรานนท์ ได้ตำแหน่งแบรนด์แอมบาสเดอร์ โรงแรมชูชัยบุรีศรีอัมพวา Chuchaiburi Sri Amphawa,หลังการประกวดจบลง บันเทิงไทยรัฐออนไลน์ จะพาไปคุยนิดหน่อยกับ มิสเตอร์สตาร์ สมุทรสงคราม คนแรกของประเทศไทย วิกเตอร์ ศุภโชค อินทร์รวย มีดีอะไรบ้าง นอกจากรูปร่างดีแล้ว? ผมก็รับเดินแบบ ถ่ายแบบด้วยครับ (ยิ้ม) มีอะไรว้าวๆ ในชีวิตที่น่าสนใจ? ผมเป็นเทรนเนอร์ฟรีแลนซ์ เคยเปิดร้านก๋วยเตี๋ยว แต่ก็ปิดไปแล้วครับ (หัวเราะ) อยากจะเป็นส่วนหนึ่ง ของการเปลี่ยนแปลงสังคมไทยให้ดีขึ้นกว่าเดิมได้อย่างไร? ,ที่ผมเคยทำไปแล้ว เคยไปช่วยเหลือคนตาบอด เอาของไปบริจาค ไปอ่านหนังสือให้ฟัง,อยากให้วิกเตอร์ วิจารณ์การทำงานของรัฐบาลนายกรัฐมนตรี ตู่ ประยุทธ์ จันทร์โอชา ว่าดีไม่ดีอย่างไร เห็นหลายคนบ่นกันมากๆ กับการบริหารงาน? ไม่เอาดีกว่า ผมไม่ได้สนใจนะครับ (พยายามยิ้ม) สนใจบ้างหน่อยนะ เพราะการเมืองที่ดีนโยบายที่ดี จะทำให้ชีวิตความเป็นอยู่ของเราดีขึ้นได้ ต้องติดตามด้วย? ไม่ๆ ผมไม่ได้ติดตามการเมืองเลยครับ ผมใช้ชีวิตของผมดีกว่า,มีอะไรอยากจะบอกไปถึง โก้ ธีรศักดิ์ ผู้อำนวยการกองประกวดมิสเตอร์สตาร์สมุทรสงคราม? เป็นพี่ที่น่ารักครับ ดูแลผมตลอดอย่างดีเลย โชควางแผนอนาคตต่อไปอย่างไร? ผมต้องพัฒนาตัวเองต่อไปครับ.
หล่อล่ำตำใจคณะกรรมการไปแล้ว โชค ศุภโชค อินทร์รวย คว้ารางวัลที่ 1 ได้เป็น มิสเตอร์สตาร์ สมุทรสงคราม
โชค ศุภโชค อินทร์รวย,โก้ ธีรศักดิ์ พันธุจริยา,มิสเตอร์สตาร์ สมุทรสงคราม Mister Star Samut Songkhram 2018,ชูชัย ชัยฤทธิเลิศ,กอสซิป